Чăваш патшалăх юрăпа ташă академи ансамблĕ
Чăваш патшалăх юрăпа ташă академи ансамблĕ — Раççейре тата тĕнчере паллă пултарулăх ушкăнĕ, Пĕтĕм Союзри тата Пĕтĕм Раççейри конкурссен лауреачĕ, Чăваш Республикин К. В. Иванов ячĕллĕ патшалăх парнин лауреачĕ.

Ансамбль Европăри, Азири тата Африкăри 10 ытла çĕршыва çитсе чăваш культурипе паллаштарнă.

Кун-çулĕ
Ансамбле чăвашсен профессиллĕ мусăкĕн никĕсне хуракансем — Ф. П. Павловпа В. П. Воробьев композиторсем — йĕркелесе янă.

Пĕрремĕш хут мусăк ушкăнĕ хăйĕн пултарулăхне 1924 çулта Чăваш çĕрĕн тĕп хулинче кăтартнă.

Чăваш патшалăх юрăпа ташă академи ансамблĕ Нан-Йиньре (Китай республики, Тайвань) 2012 çулхи юпан 1-16-мĕшĕсенче иртнĕ Тĕнчери фольклор фестивалĕнчен таврăннă. Фестиваль программипе Тайнань провинцинче 12 концерт панă, вĕсенче 13 патшалăхран хăнана килнĕ артистсем (Болгари, Серби, Мексика, Филиппинсем, Сингапур, Япони, Индонези, Латви, Непал, Турци тата урăх.) тата 16 вырăнти ушкăн хутшăннă.

2013 çулхи утăн 27-мĕшĕ — çурлан 5-мĕшĕнче Чăваш ансамблĕ Мексикăра иртекен San Pedro Atocpan Пĕтĕм тĕнчери фестивальне хутшăннă. 

2014 çулхи утă уйăхĕн 18–27-мĕшĕсенче Чăваш патшалăх юрăпа ташă ансамблĕ иртнĕ Çурçĕр Каролинăра (Америкăри Пĕрлешӳллĕ Штатсем) иртнĕ фольклор фестивальне хутшăннă.

Раççейре тата ют çĕршывра паллă Чăваш патшалăх академи юрăпа ташă ансамблĕ Лефкадра иртекен пĕтĕм тĕнчери фольклор фестивальне хутшăнĕ

Ертӳçĕсем 
  Ф. П. Павлов — чăваш драматургипе професилле мусăкĕн никĕсне хываканĕ.
 В. П. Воробьев — чăваш професилле мусăкĕн никĕсне хываканĕ.

Вуламалли 
 М. Г. Кондратьев, «Чувашская музыка. От мифологических времён до становления современного профессионализма», Мускав, 2007.

Асăрхавсем

Каçăсем 
 Чăваш патшалăх юрăпа ташă академи ансамблĕ
 *Ансамбль пирки 
 Анатри чăвашсен сюити
 Юрӑпа ташӑ ансамблӗнче ҫӗнӗ сезон уҫӑлӗ

Мусăк коллективĕсем, алфавитпа
Ташă коллективĕсем, алфавитпа
1924 çулта килнĕ мусăк коллективĕсем
Раççейри академи коллективĕсем
Раççейри ташă ансамблĕсем
Раççейри мусăк коллективĕсем
ССРП мусăк коллективĕсем
Чăваш Енĕн мусăкĕ